**Задание 2**

**Владислав Колев 11б №7**

Начините на формирането и прерогативите на Търновската конституция - Държавен глава, Народно събрание, Министерски съвет:

Държавен глава – Държавен глава е князът, а след него държавен глава става неговият наследник. Става владетел, когато навърши пълнолетие. Преди тази възраст, ако е постъпил на престола, отрежда му се Регентство (трима регенти, избрани могат да бъдат: министри, председатели и членове на Великото съдилище) и настойничество. Може да утвърждава и обнародва приетите от Народното Събрание закони. Той е върховен началник на военните сили в Княжеството, като той раздава военните чинове. Цялата изпълнителна власт е в негови ръце. Съдебната власт в цялата нейна ширина действа от името на Княза.

Народно събрание - Народното събрание бива Обикновено и Велико. Избирани са всички български граждани, които трябва да имат навършени над 21 години, да имат граждански и политически права, както и да са грамотни. Народно събрание издава, допълва, изменя и отменя законите, обсъжда законопроекти, предложения за държавни заеми, за уголемяване, намаляване или поставяне на данъци, може да опрощава стари данъци и такси, то обсъжда ежегодно бюджета, ежегодно разглежда сметките на Върховната сметна палата, повдига питания за отговорността на министрите. Другите по-съществени въпроси, касаещи по-сериозните проблеми и ситуации в страната, са работа на Великото народно събрание, което се състои от два пъти броя на хората в Обикновеното народно събрание.

Министерски съвет - Назначават се от Княза министри, като един от тях е избран за председател на Съвета. Състои се от 6 министерства - Министерство на народната просвета, Министерство на външните работи, Министерство на вътрешните работи, Министерство на финансите, Военно министерство и Министерство на правосъдието.Министерски съвет поема управлението на Княжеството, когато липсва установено управление на държавата от страна на княз или регентство.

Република България :

Дължавен глава - Президентът е държавен глава на Република България. Подпомага се от вицепрезидент. Избира се пряко от българските граждани за срок от 5 години, с възможност за едно преизбиране. Той трябва да е български гражданин по рождение, навършил 40 години. Заедно с вицепрезидента, не могат да бъдат народни представители, да изпълняват други държавни, обществени и стопански дейности и да участват в ръководството на политически партии. Президентът дава и възстановява българско гражданство;

назначава и освобождава от длъжност висши държавни служители;

упражнява право на помилване;опрощава несъбираеми държавни вземания;

упражнява контрол върху законодателната дейност на Народното събрание чрез правото на отлагателно вето (правото да върне на Народното събрание приет закон за ново обсъждане);,върховен главнокомандващ на въоръжените сили на България;назначава ръководителите на дипломатическите представителства и постоянните представители на Република България при международни организации по предложение на МС.

Народно събрание - формира се по като гражданите гласуват за партии, коалиции и независими депутати. Народното събрание е съставено от парламентарни групи и независими депутати, като парламентарните групи представляват дадена политическа партия. Състои се от 240 народни представители, а Великото народно събрание от 400. Народното събрание приема, изменя, допълва и отменя законите, приема държавния бюджет, установява данъците и определя техния размер, насрочва избори за президент, приема решение за произвеждане на национален референдум, избира и освобождава министър-председателя и по негово предложение МС, създава, преобразува и закрива министерства по предложение на министър-председателя, избира и освобождава ръководителите на БНБ и други институции, решава въпросите за обявяване на война и за сключване на мир, обявява военно или друго извънредно положение по предложение на президента или на МС, може да дава амнистия.

Министерски съвет - Това е изпълнителната власт на държавата. Съставен е от министър-председател, заместник министър-председатели и членове. Ръководи и осъществява вътрешната и външната политика на страната, осигурява обществения ред и националната сигурност, както и общото ръководство на държавната администрация и на Въоръжените сили, ръководи изпълнението на държавния бюджет, организира стопанисването на държавното имущество, сключва, утвърждава и денонсира международни договори, отменя незаконосъобразните и неправилните актове на министрите, приема постановления, разпореждания и решения, като може да издава правилници, наредби, инструкции и заповеди.

Сравнение между двете конституции:

Държавен глава – При Търновската Князът е с наследствени правомощия и е едноличен монарх, то сега президентът се избира от народа за период от 5 години с право на два мандата. И двамата управляват военните сили и имат някои сходства в правомощията си. //Разликата обаче е, че князът контролира и регламентира почти всичко останало от властта в държавата, докато президентът е съществено лице само заради правото си на вето.

Народно събрание – В периода на Търновската конституция представителите са неопределен брой, а в днешната те са 240. Приликите са, че и в двата периода от време основните дейности са свързани с приемане, допълване, изменение и отмяна на законите, както и за контрол над бюджета.

Министерски съвет - В периода на Търновската конституция изпълнителната власт е в ръцете на Княза, а сега изпълнителната власт принадлежи на Министерски съвет. В днешно време Министерски съвет е с по-големи правомощия, тъй като в Търновската конституция въпросните днешни негови права в по-малка или по-голяма степен са на Княза.

Недостатъци – Президентът, висши държавни лица може да подкрепят определени партии и да работят в интерес на политическа партии, което обезсмисля разделението на властите.